R5dwMg/zh-wiki-yue-long huggingface dataset:
同日，吳亦凡工作室發表聲明，話吳亦凡已經報咗警，而差人都已經開始調查，又話都美竹發表嘅多篇文章同埋講嘅嘢係假嘅。同時，工作室話佢哋從來都冇註冊過微信賬號，都美竹發嘅聊天記錄都係假嘅，又發表律師聲明。晚上，吳亦凡工作室再次出嚟講嘢，重申吳亦凡淨係響2020年12月見過都美竹一次咁多、佢發出嚟嘅嘢全部都係假嘅、工作室從來都冇註冊過微信賬號、吳亦凡阿媽因為承受唔到所以先至代吳亦凡轉咗五十萬畀都美竹等等。
6月初，二十三歲嘅劉迢迢睇到網上都響到炒作呢單嘢嗰陣，就諗到假冒雙方去呃人嚟賺錢。劉迢迢開始扮自己都係受害人，得到都美竹嘅信任，攞到都同吳亦凡之間嘅資料。7月10號，佢扮自己係都美竹，同吳亦凡律師要求三百萬，之後又假冒吳亦凡律師同都美竹協商。
吳亦凡響畀人拉咗之後，聽講佢為咗減少刑期，供出47人嘅「劣跡藝人名單」，網上流傳名單包括趙薇、杜海濤、張一山、張藝興、姚晨、楊紫、關曉彤、岳雲鵬、迪麗熱巴、肖戰、李易峰、王一博、蔡徐坤、吳京、霍思燕、佟麗婭、趙麗穎、黃曉明、林心如、陳坤、那英、倪妮、黃子韜等，其中絕大部份都係中國嘅一線明星。
7月19號，先後有好多牌子，就好似華帝、康師傅、Tempo紙巾、王者榮耀、立白、騰訊視頻、保時捷、蘭琴、良品鋪子、樂堡、滋源，宣佈同吳解除商業合作關係。而路易威登就宣佈暫停吳亦凡嘅合作關係，話等到調查結果出嚟先至再計。
響呢次事件爆出之後，有越嚟越多同識得佢嘅藝人亦被指同呢單嘢有關係。8月2號，中國一位演員謝明皓實名舉報林俊傑同埋潘瑋柏，話佢哋同吳亦凡一齊強姦女仔、吸毒、避稅，要求公安介入。林俊傑同潘瑋柏無耐就響微博上發出律師函，仲話要追究責任。
7月20號，央視網發表評論話「藝人唔單止係一種職業仲係有巨大責任」，指出吳亦凡單嘢已經唔係八卦新聞，而係影響重大嘅法律案件同埋公共事件，要求有關部門全面調查，又話呢幾年有藝人私生活唔好、品德差，又嫖娼、飲酒後揸車、打人、吸毒，對社會影響惡劣，有必要做出具有針對性制度嘅約束，對呢啲藝人「零容忍」。
中國電影家協會、中國音樂家協會、中國電視藝術家協會同中國演出行業協會響8月2號一齊發出聲明。影協指出吳呢單嘢嚴重影響演藝界嘅風氣，要求其他藝人都要堅守藝術初心，遵守法律。音協就話吳亦凡嘅行為對社會影響好差、發人深省，叫各位音樂人爭取做個「有信仰、有情懷、有擔當嘅新時代音樂工作者」。
視協話「法律、道德，都係紅線」，鬧吳有外國籍唔代表佢有特權，對犯罪「零容忍」。至於演出行業協會就話，吳亦凡單嘢揭露咗演圈有好多問題，明星嘅背後以「割韭菜」做目的嘅「短視資本」，並唔可以正確噉引導藝人嘅行為，甚至係「遮醜」、「護醜」、「助惡」，呢類行為會直接敗壞社會風氣、拉低道德同埋良知嘅底線，演藝界要堅決抵制，失德藝人亦會被加入行業「黑名單」。
《山楂樹之戀》係張藝謀執導嘅一齣電影，由周冬雨、竇驍等主演，改編自小說《山楂樹之戀》。齣電影2010年4月16號正式開拍，6月22號殺青，9月16號喺中國大陸上畫，票房超過1.6億，打破中國大陸地區文藝片票房紀錄。
香港電影金像獎最佳新演員，由香港電影金像獎協會每年頒發畀嗰年最出色嘅香港電影新晉演員。呢個獎項嘅候選人，一定要喺參選年之前未曾以主角或配角身份參與任何電影演出，而參選嘅電影可以多過一齣，參選嘅作品一定要係當年參選嘅香港電影。
喺2018年2月20號朝早，李璨琛喺九龍城駕著黑色座車沿太子道東行駛期間被交通警截查，接受酒精呼氣測試後證實超標，涉嫌酒後駕駛被捕去到4月11號，佢喺觀塘裁判法院承認控罪，被罰停牌1年同120小時社會服務令，同埋要自費參加駕駛改進課程。
2022年8月，李璨琛曾經喺中國大陸嘅微博上載一條短片硬銷愛國訊息，片入面佢飾演警察阻止一名外國人用過期嘅糖拐帶細路仔，同個細路講「這個世界上只有一個爸爸」，配以字幕「只有一個中國」，再用廣東話鬧個外國人「仆街吖，攞啲過期糖呃細路」，再用普通話講「叫什麼Sir，這裡是中國，講中文，叫長官！
喺2022年8月，有一張李元元嘅相上面寫住「廟街流鶯一枚，喂，你可唔可以先着返啲靚鞋先再講呀，你咁樣嚟，唔會有客嘅啦。」然後李璨森夫婦就將佢個女仔比喻做性工作者，呢啲宣傳手法引嚟好多人批評佢哋，之後佢哋個帳號就被刪咗。
喺2023年8月，佢老婆喺社交媒體上傳一段影片，內容係大女Lucy打開紙盒，盒中竟然係剛半歲大嘅細女Sucy，被放進好似鞋盒咁大嘅紙箱。紙盒打開後，Sucy擘大雙眼，雖然無喊但表情甚為驚慌。片段上載不久梁志瑩隨即刪片，但相關截圖已經喺網上廣傳，網民怒插教壞人，有虐兒之嫌。
喺1993年11月，佢突然被廉署終止聘用，事件引起極大震撼，當時立法局就事件展開聆訊，爆出佢同有背景人士過從甚密。聆訊嘅最後結論係有關解僱決定合理。徐家傑被炒後，經常高調批評廉署嘅查案手法。另外，廉署喺1998年曾解僱四名調查員，理由係佢哋喺1997年12月曾經同徐家傑食晚飯，懷疑佢哋席間向在場嘅內地國安人員洩露廉署機密。
喺第3屆香港立法會香港島地方選區補選，陳方安生代表民主派出選，但選情就受到十成按揭謠言困擾，而徐家傑係其中一個翻炒謠言嘅主要人物。有評論就認為，當年徐家傑當年因涉嫌同中國國安人員過從密而被陳太建議撤去其廉政公署副執行處長一職，所以依家走出嚟抹黑陳太。
孝淵，原名金孝淵，係韓國女子組合少女時代嘅成員之一，喺2007年8月5號以女子組合少女時代正式出道，擔任主舞同主rapper。孝淵喺韓國仁川廣域市出世。佢因為擅長多種舞蹈，所以被稱為'Dancing Queen'。
文化廣播公司，通稱文化放送，係大韓民國嘅大型傳媒企業之一，與SBS、KBS同EBS並稱韓國四大全國性廣播機構。創立於1961年，初時為商營傳媒機構。最初只營辦AM廣播業務，而電視業務則於1969年開始營辦。
呢種植物可以生到6米高，但一般嚟講都係到1到2米到。佢嘅莖比較直，基部有分開嚟生嘅營養枝。花一般生喺樹杈，花色識自己變，一般係乳白色，開花之後跟住變黃，到咗晏晝就變紅，之後轉成深紅，第二日就變紫紅，喺就快謝鷄嗰時係暗啡色。
抖音嘅用戶私隱問題備受關注。抖音嘅私隱政策列明會收集用戶嘅使用狀況、IP地址、電訊商、獨一無二嘅裝置識別碼、打字模式、位置等等。2020年2月，Reddit CEO批評呢隻應用程式係間諜軟件同好似寄生蟲噉。
澳門位於南中國海沿岸，地處珠江口以西，全境由澳門半島、氹仔、路環同埋路氹城四大部份所組成，總陸地面積共33平方公里同海域面積85平方公里。其中澳門半島北面同中國大陸連接，而氹仔同路環原本係兩個分離嘅離島，不過後期填海工程把兩離島完全連接成稱為路氹城嘅地段。
1982年至1985年喺師大附中讀538班。1985年至1989年，佢讀國立臺灣大學會計學系。1989到1993年做台灣飛碟唱片專屬製作人。1993至1996年，做台灣藝能動音唱片音樂總監。佢寫咗唔少名曲，包括喺華人社會好紅嘅《女人花》，由梅艷芳主唱。
Daniel Eugene Tyler，係美國詞曲作家。佢嘅代表作有《Bobbie Sue》、《Modern Day Romance》、《二十年以前》、《Somebody's Doin' Me Right》同《The Light In Your Eyes》。
佢喺密西西比州McComb出世同長大。佢寫過歌畀以下藝人唱，例如有Eddy Arnold、The Oak Ridge Boys、Bobby Blue Bland、Keith Whitley、Candi Staton、堅尼·羅傑斯、Agnetha Fältskog、LeAnn Rimes、B.
呢隻碟係齊豫嘅成名作，該專輯入面嘅歌「橄欖樹」由作家三毛作詞，原名《小毛驢》，因為三毛喺西班牙睇到有好多小毛驢喺原野度跑，似童話一樣咁有詩意。因歌詞「……不要問我從哪裏來，我的故鄉在遠方……」入面嘅「遠方」，被中華民國政府認為係代表中國大陸，所以呢隻歌一度被臺灣審查當局禁止，但喺臺灣仲係好紅。
2009年，為電視劇《老牛家的戰爭》創作片尾曲《時間都去哪兒了》，2013年，嗰首歌被揀做電影《私人訂製》插曲，選入2014年央視春晚。2013年，為電影《無人區》配樂，提名做第51屆台灣電影金馬獎最佳原創音樂獎。
娛樂新聞係電視台、電台、報紙、雜誌、網絡新聞等，主要報道娛樂圈嘅最新動向、熱門八卦情報、藝人嘅星蹤等嘅娛樂資訊嘅報導。可能會係記者訪問有關人士之後嘅新聞，亦有可能係狗仔隊靜雞雞跟蹤藝人，然後作啲新聞出嚟。
佢網絡嘅最新里程碑係喺體育賽事，包括喺臺北舉辦嘅2017年世界大學生運動會獨家播映權。呢個包括播放開幕式同閉幕式同埋主要賽事，並喺佢YouTube頻道增設收睇其餘賽事嘅選項。由於呢排臺灣國家足球隊嘅成功引起對足球嘅興趣，佢亦買埋2018年FIFA世界盃淘汰賽嘅免費播映權，係唯一一個頻道播放呢個通常係有線電視頻道先會播嘅節目。
《魯豫有約》係香港鳳凰衛視嘅電視談話性節目，喺2002年1月5號開播。2008年湖南衛視購買中國大陸區獨播版權並喺4月14號開始播出，後停播。2010年1月4號開始喺安徽衛視播出，之後改喺旅遊衛視播出。
依家安徽衛視已唔再播出該節目，改由旅遊衛視播出，一個星期播9次，分別喺星期一至星期五下晝3點44分至下晝5點10分、星期六至星期日下晝2點51分至下晝3點51分同星期四至星期六夜晚8點30分至夜晚9點30分。
，簡稱廣州台或廣視或GZBN，係中國廣東省廣州市嘅市級廣播電視台同電台，係廣州市人民政府屬下嘅電視台，喺1988年1月10號啟播。佢既係中國大陸入面，可以喺大部分嘅廣播時間入面用地方語言嘅廣播電視台同電台，又係廣州有線電視嘅實際控制機構。
佢嘅無線電視節目入面，個收視已經超過咗30,000,000人嚟睇，而且係覆蓋咗成個廣州同珠三角嘅大部分地區，而佢嘅收視都喺廣州本地嘅排行都幾高下。而喺有線電視節目入面，佢係覆蓋咗廣州嘅8個老城區、重有番禺同花都嘅大部分地區、同埋從化同增城嘅少數地區。
喺1989年出咗單六四事件之後，呢個台就開始用咗雜波嚟幹擾嗮香港嘅翡翠台、明珠台、本港台、國際台嘅信號，搞到廣州市民睇都睇唔到呢四個台，之前有嘅香港頻道都俾佢霸嗮嚟播廣州台入面嘅節目。喺1993年，佢重推出咗有線電視嚟統一接收香港嘅4個頻道，嚟用清晰嘅視頻嚟氹啲市民冇用未經過濾嘅原始訊號嚟接收節目。
2009年6月12號之前，市線同省線都係用咗兩條獨立嘅香港信號源。但係到咗2009年6月4號嘅六四事件20週年嗰日，由於市線冇撳到喺翡翠台播嘅成10秒《六點半新聞報導》嘅六四片，搞到有部分編輯俾人停咗職或處罰都有，就係噉，佢都冇咗單獨接收香港電視嘅權利。
嗰晚值班嘅廣州台播出部嘅其中5個編輯停咗職，但係，廣州台都話呢件嘢冇發生過。結果廣電總局規定喺2009年6月12號凌晨開始，廣東省各市縣轉播播香港地面電視嘅4條頻道入面，必須要用廣東省有線電視先至得，而之前有嘅廣州有線明珠台嘅麗音頻道同MTV嘅身歷聲功能都冇埋。
就係噉，市線重會插入埋廣東電視台同南方電視台嘅商業廣告同宣傳廣告都有，搞到境外電視頻道嘅畫質同聲重差過之前，而翡翠同明珠台嘅台徽入面，有時都會變成黑白都有。由於商業原因嘅關係，搞到佢重覆蓋埋省線嘅廣告，搞到市線嘅廣告重鬼咁長，幾乎差唔多冚唪唥嘅節目都出現咗超時插播。
2015年10月開始中國東方衛視推出節目《隱藏的歌手》，佢節目進行方式同原版就嚟一樣，但韓國JTBC電視台早已同中國浙江衛視簽訂版權合約，因此JTBC對中國東方衛視抄襲旗下節目《Hidden Singer》，將採取行動。
2015年10月，韓國JTBC電視台向中華人民共和國國家廣播電影電視總局相關單位出公函，指《隱藏的歌手》侵犯《隱藏歌手》嘅著作權，節目無論喺名、設計、模式、內容、進行方式等所有方面同韓國版節目就嚟完全一樣。
新唐人電視台2001年12月成立，2002年2月首播，總部放喺美國紐約，係全球最大嘅海外華語電視新聞網。喺各個洲都有人打躉，派咗記者駐喺紐約、東京、巴黎、悉尼等等國際都會。佢衣家經衛星、有線無線電視、網絡電視全天候向亞洲、歐洲、北美洲觀眾播放。
雅虎嘅兩位創始人大衛·費羅同埋楊致遠，美國史丹福大學電機工程系嘅博士生，喺1994年4月建立咗自己嘅網路指南信息庫，將佢作為記錄佢哋對網際網路嘅興趣嘅一種方式。但係冇幾耐，佢哋就發現佢哋自己編寫嘅一覽變得好長，唔方便處理。
雅虎嘅含義係「另一個層次化嘅、非正式嘅預言」，但係大衛·費羅同埋楊致遠更願意講，佢哋之所以選擇呢個名係因為佢哋認為自己係野蠻人。最初雅虎存放喺楊致遠嘅學生工作站「akebono」度，而搜索引擎存放喺Filo嘅電腦「konishiki」度。
1995年初，Netscape Communications 公司嘅聯合創始人之一Marc Andreessen請大衛·費羅同埋楊致遠將佢哋嘅文件轉移到Netscape公司提供嘅更大嘅計算上。呢一個做法唔單止令史丹福大學嘅電腦網路恢復正常，而且令雙方都有得益。
雅虎公司係一間全球性嘅網際網路通訊、商貿及媒體公司。佢嘅網路每個月為全球超過一億八千萬用戶提供多元化嘅網上服務。雅虎係全球第一間提供網際網路導航服務嘅網站，無論喺瀏覽量、網上廣告、家庭或商業用戶接觸面上，www.
呢張專輯同之前嘅兩張百代出嘅國語大碟一樣都屬張信哲嘅巔峰作品，而摯愛嘅曲風最特別，薛忠銘包辦咗10首歌入面7首嘅製作，而張信哲本人首次參與到3首歌嘅製作。成張專輯充斥住柔美而又復古嘅曲風，編曲方面運用好多弦樂同薩克斯，加上30歲時嘅最好嗓音令佢做咗一代經典唱片。
《用情》、《受罪》同《快樂》等幾首單曲都做咗經久唔衰嘅傳唱曲目。《用情》嘅MV揀喺上海攞景，佢「老上海」嘅畫面令觀眾印象深刻，橫跨喺蘇州河嘅外白渡橋做MV入面重要景觀，音樂錄影帶嘅最後張信哲嘅老豆扮演佢主角嘅老年時期出現喺鏡頭前做出打傘轉身嘅動作。
自1991年開始，張學友逐漸成為大中華地區流行音樂領域唱片銷量最高嘅男歌手之一，甚至都可以話佢係1990年代銷量最高嘅華語男歌手。1990年代中後期開始，佢不斷嘗試曲風新嘅挑戰，先後決定暫時退出電影圈，製作音樂劇《雪狼湖》等驚人嘅舉動。
張學友憑住呢張唱片攞咗台灣金曲獎嘅最佳國語男歌手獎，都係歷史上第一個非中華民國國籍嘅獲獎人，成為呢一個喺台灣最具有影響力嘅獎項改革後第一個受益人。金曲獎嘅改革都被認為係因為張學友等香港歌手喺台灣嘅影響力日益增大所導致。
早喺1993年，張學友推出創紀錄銷量嘅國語唱片《吻別》開始，金曲獎最佳國語男歌手嘅國籍限制喺嗰時就有爭議。跟住推出嘅大碟《祝福》、《真愛新曲＋精選》、《擁友》、《忘記你我做不到》無一例外嘅成為當年台灣銷量的冠軍。
《魔杰座》個名嚟自周杰倫嘅星座魔羯座，呢張專輯以「啤牌」做專輯主題，周杰倫化身做魔術師同小丑。其中主打歌《稻香》率先喺9月22號各大電台播放。《魔杰座》未能逃脫以往專輯被洩露嘅命運，所有曲目喺官方發行之前被網站提前洩密曝光。
喺2012年11月14號開始預購，分咗男仔版同男人版，預購贈品分別係「MARRY ME」寫真同「STORY」寫真。2012年11月30號發行，並喺第二年憑住呢張專輯拎咗第24屆金曲獎最佳國語男歌手獎。
《和自己對話》係星加坡歌手林俊傑嘅第十二張錄音室專輯，由就是俊傑音樂製作，並由華納音樂喺2015年12月25號發行。林俊傑憑住該專輯獲得第27屆金曲獎最佳國語男歌手獎，《不為誰而作的歌》獲得第27屆金曲獎最佳作曲人獎。
1991年，黑豹樂隊用咗幾年去磨合他創作，因為時機成熟同香港KINN'S唱片公司合約，黑豹進駐香港去錄咗第一張唱片，香港KINN'S公司出嘅黑豹第一張專輯原始版本，佢喺混音上面同1992年滾石魔岩出嘅版本唔同。
2006年，佢憑住林俊傑《一千年以後》 攞到百事音樂風雲榜港臺最佳編曲獎。2007年，佢憑住林宇中《工體北》攞到百事音樂風雲榜港臺最佳編曲獎。2008年，佢同陳建瑋、任中強創立「任督二脈音樂工作室」。
由於首歌對佢本人有影響力，所以喺演唱會或歌迷聚會時，都有歌迷揮動印有藍蓮花嘅旗幟或戴印有藍蓮花嘅T恤，同時亦有官方整刻有藍蓮花嘅吊墜等裝飾，佢本人嘅一把結他上面亦有貼藍蓮花貼紙。許巍參加嘅一啲演出都成日會有藍蓮花嘅佈景，佢自己嘅一把結他上面亦有貼藍蓮花貼紙。
根據台灣媒體報道，由於中華人民共和國人權問題，部分中國大陸民眾藉隻歌呼籲民主自由，例如2016年中華民國總統選舉，唔少網民話「支持台灣」、「沒有甚麼能夠阻擋，你對自由的嚮往」。亦有人士將首歌推薦畀六四事件之後嘅天安門母親運動。
國立台灣大學同國際嘅學術聯繫相當緊密，並同中國嘅頂尖高校好似北京大學、大連理工大學、復旦大學、哈爾濱工業大學、吉林大學、南京大學、南開大學、重慶大學、廈門大學、中國農業大學、中國人民大學、山東大學、上海交通大學、中山大學、清華大學、西安交通大學、浙江大學有校際合作關係。
《神鵰俠侶》係香港電視廣播有限公司古裝劇集，由古天樂、李若彤、傅明憲、李綺虹、白彪、魏秋樺、劉家輝、雪梨、張可頤、詹秉熙、簡佩筠、陳啟泰、張翼、蘇玉華主演，監製李添勝。呢套劇喺1995年7月31號首播，一共32集。
2010年9月27號，聯合利華將以37億美元現金收購美髮品牌嘅製造商雅濤。雅碧濤旗下有彩絲美、耐克斯、VO5、Simple等多種品牌。交易完成之後，聯合利華將成為全球最大護髮產品公司，第二大洗髮水、第三大髮型造型產品公司。
滾石唱片係1986年1月28號響臺灣成立嘅一間唱片公司。1993年之後進入香港流行音樂市場，仲包括日本同馬來西亞。大約係2000年代開始，滾石唱片退出咗香港同馬來西亞嘅海外業務。2006年7月1號，臺灣樂團五月天同埋滾石唱片策略長陳勇志合作，成立相信音樂。
另外，喺1999年，佢哋亦開設過Magic Online網站，並以建置「網路音樂圖書館」為目標，除咗提供網友搜尋魔岩旗下歌手、代理發行嘅外國專輯之外，歌曲套譜、結他彈奏指法等較專業嘅音樂資訊都有提供。
喺2002年2月26號起，英國屬土公民身份就轉咗名做英國海外屬土公民身份。另外，根據呢條例，除咗塞浦路斯英屬基地區嘅英國海外屬土公民之外，大部份英國海外屬土公民都可以用呢條例嘅第 4A 或第 5 章攞到英國公民身份。
香港喺英國管治嗰時，英國政府簽畀香港居民，係英國屬土公民護照。當時英國屬土公民護照，係冇英國居留權。一九八四年，中華人民共和國同英國，簽咗中英聯合聲明，訂明一九九七年七月一號起，英國唔再管治香港，英國屬土公民護照失效。
1956年蒙王學仁徵得黃鳳翎捐部份錢起學校，又得到羅文錦支持，得政府當局撥地、助款、核准為津貼中學。參加籌劃建校嘅人有覺光法師、陳靜濤、黃允畋、馮公夏、林楞真咁多位居士，搞咗三年終於起好，喺1959年9月正式上堂。
校舍佔地 4260 平方米，有 22 間課室、2 個禮堂、圖書館、籃球場、 跟黃焯菴小學共用嘅有蓋操場、天台操場同埋 19 個特別室 － 包括美術室、地理室、音樂室、多媒體室、電腦室、心理輔導室、銀樂隊管理室、物理、化學、生物以及綜合科學實驗室等等。
威靈頓英文中學，前名威靈頓書院，係香港私立中學一間，經已執笠。一九四七年，張沛松創校，二十世紀七十年代最威水，有分校六間，年收學生人數超過萬。中學創於中環威靈頓街，因而得名威靈頓。最後一間九龍灣分校，二〇〇一年執笠。
20歲嗰陣落香港，無耐到中環德己立街開咗一間屬於自己嘅西裝鋪，鋪頭名叫「張活海」。由於鋪頭係賣當時美國荷里活最新款嘅西裝，深受影視界人物歡迎。後嚟生意越做越大，成為香港三十至六十年代出名嘅西裝裁縫。張活海後嚟仲同唔少荷里活明星合作，被稱為Tailor King。
《風繼續吹》係香港歌手張國榮出嘅第三張錄音室專輯、第二張粵語錄音室專輯，喺1983年5月由華星唱片發行。主打歌《風繼續吹》惘中帶淡淡嘅哀愁，唔單止情深而且繾綣。《人生的鼓手》講只要堅信肯努力總有出頭天，係電影《鼓手》主題曲。
呢張專輯係張國榮開展歌唱事業嘅新局面，主打歌係翻唱山口百惠名曲《再會的彼端》嘅《風繼續吹》，旋律低迴婉轉，張國榮以細膩嘅演繹，用平淡坦然嘅聲音，唱出無奈同淡淡嘅哀愁，歌聲入面嘅濃情繾綣直透聽者耳中，曲盡意不盡，令人難以忘懷嘅永恆金曲。
1983年正值張國榮啱出道冇耐，嗰時佢人氣未算好高，認為自己歌迷唔多，所以佢本身亦未打算成立歌迷會。但好快同年嘅《風繼續吹》令佢打開知名度，於是響1984年1月表示因為最近新出兩張嘅唱片反應唔錯，對自己嘅信心增加咗，就樂於成立歌迷會。
《英雄本色》首映時獲海外電影界同媒體廣泛稱譽，被認爲呢部片嘅優秀程度足以同同期荷里活優秀動作片齊名。呢部片開創香港1980年代黑社會英雄片先河，上映時票房HK$34,651,324，係當年紀錄。當時狄龍係第一男主角，但同戲嘅周潤發以精彩演技同突出形象奠定佢嘅香港影壇地位，周潤發飾演嘅Mark哥造型多年後仍然有人模仿。
1916年，佢有份演出舞台劇Peg O' My Heart，正式出道。1920年改名叫萊斯利·侯活。1929年響Berkeley Square令佢走紅之後，侯活到荷里活拍電影，但唔中意嗰度嘅氣氛。佢主要都係拍舞台劇，代表作有《化石森林》同《寒夜情挑》。
1938年憑住《賣花女》嘅希金斯教授而攞到威尼斯影展最佳男演員獎。侯活最為人所知嘅角色、亦係佢演藝生涯嘅巔峰，係1939年《亂世佳人》入面扮衛希禮。《亂世佳人》係佢響美國拍嘅最後一部電影，之後二戰爆發，佢決定返英國。
侯活1916年同路芙·馬田結婚，有一個仔朗奴·侯活同一個女萊斯利·路芙·侯活，朗奴係一位演員，萊斯利·路得曾經響The First of the Few上鏡，之後嫁畀一位加拿大軍官。侯活畀好多人認為係個花花公子，好多同過佢合作嘅女演員都同佢有關係。
1943年6月1號，侯活響坐英國海外航空公司777號航班由里斯本去到碧仙桃，響途中客機畀納粹德國空軍嘅Ju88戰機擊中，墜毀響比斯開灣。侯活就咁死咗，終年50歲。長期以嚟，啲人都話係德軍以為機上有時任英國總理丘吉爾，但點知誤殺咗侯活，但一直都冇足夠嘅證據。
當麥連早期因為俾巴迪·荷里同約翰甘迺迪總統被暗殺而受到好大嘅影響。喺佢私人生活受到老竇喺1961年過身後所帶嚟嘅痛。佢由細鐘意音樂，受過歌劇課程嘅發聲訓練，中學時期就積極諗住去音樂界發展，1963年喺艾奧娜預科學校畢業，但喺入賓夕法尼亞州嘅維拉諾華大學4個月後休學。
之後佢喺紐約嘅艾奧娜學院讀夜校重喺1968年攞到工商管理學士學位，畢業後爲咗去紐約做歌手而唔攞哥倫比亞大學頒發嘅研究所獎學金。佢喺學校活動入面已經係位好受人鍾意嘅民謠歌手，受到紐約藝術廳嘅獎金幫手影響，佢開始喺哈德遜河左梗嘅城鎮搞咗好多場公開活動。
American Pie專輯收錄嘅《Babylon》係由麥連同嘅Lee Hays一齊整。樂隊Boney M就喺1978年將呢首歌曲重新錄做歌名Rivers of Babylon嘅版喺英國攞到暢銷榜榜首嘅成績，不過呢2首歌嘅編曲同表現方式好唔同，所以聽到時唔會即刻諗到同一首歌。
占士甸係一個美國演員，1999年畀美國電影學會選做百年來最偉大男演員第18名。佢一生主演過三部電影，因為佢反叛同浪漫嘅形象而成為一個文化象徵。1955年9月30號喺加利福尼亞Cholame市附近撞車而死。
山口百惠，又叫三浦百惠，係日本女歌手同演員。佢係1970年代，日本藝能界最受注目明星之一，出過三十二張單曲唱片，連續六年入選紅白歌唱大賽，主演過十五齣電影。1980年，年僅21歲，正值演藝事業高峰嘅山口百惠，同三浦友和結婚後息影，從此完全退出娛樂圈。
1973年，十四歲嘅山口百惠第一次出唱片。最初山口百惠，同埋另外兩個都係「明星誕生」選出，一樣讀緊中三嘅少女歌星，森昌子、櫻田諄子，合稱「花的三人組」。山口百惠外型係清純少女，但係初期佢唱啲歌，成日都有啲露骨歌詞。
好似「青青果實」、「一個夏天嘅經驗」，都有啲鹹濕嘅性暗示，有「將女仔最寶貴嘅畀你」、「始終都要有一次經過誘惑」、「你點搞我都得，就算畀人話我唔係好女仔都冇所謂」等詞句。不過山口以「一個夏天嘅經驗」成功突圍後，開始改變歌路。
1976年嘅「橫須賀故事」開始，唱好多阿木燿子同埋宇崎龍童嘅作品，無論歌、藝都渙然一新，更上一層樓。1980年10月5號年芳廿一，佢喺日本武道館舞臺正式退休。呢段只有八年左右嘅時間入邊，佢喺拍戲同唱歌兩方面都有好大嘅影響。
佢有好多首歌後來被香港嘅歌手填咗中文詞翻唱，比如話，梅艷芳翻唱嘅曼珠莎華、赤的疑惑、孤身走我路、冰山大火，重有張國榮翻唱嘅風繼續吹，翻唱後都好紅。而山口百惠响舞台上造型、風格，更係香港眾多藝人多年來模彷對象。
老公三浦友和，係山口百惠十六歲拍百力滋廣告時相識。因為佢哋兩個外型相襯，不斷飾演情侶，係公認銀幕上金童玉女。由《伊豆舞娘》開始，幾年間佢哋一共拍咗成十幾套電影，平均係每年兩套，另外重有百幾集電視劇。佢哋兩個最初係地下戀，假戲真做，戲假情真。
山口百惠二十歲個年，三浦向佢求婚。山口答應，同時話結婚之後會完全離開藝能界，專心相夫教子。當時山口百惠喺日本以至東亞，已經紅到發紫，Fans 無數，事業正處巔峰。佢嘅急流勇退決定，引起全國一陣騷動。1980年10月5號最後一場東京武道館演唱會，山口百惠著一襲全白歌衫，响現場觀眾歡呼聲中含淚唱完引退之歌さよならの向こう侧 。
將支白色嘅咪，放喺舞台中央地下，响This is my Trial 音樂之中，慢慢步出舞台。呢幕告別式，成為一代經典。山口百惠喺1980年11月19號同三浦友和登記結婚，證婚人係宇津井健。結婚後山口百惠真係做到完全隱退，從此唔再公開露面。
但係大家依然對佢嘅生活好有興趣，幾十年來不停有狗仔隊追踪偷拍佢一家。日本嘅八卦雜誌，只要有山口百惠嘅新聞，都會起紙。之後佢生咗兩個仔，大仔三浦祐太朗同二仔三浦貴大。而家兩個仔都已經成人，大仔以ユウ為藝名喺樂隊Peaky SALT入邊擔任結他手同主唱嘅職位，二仔係演員。
呢首係山口唱畀Fans嘅一首歌。全首歌長達六分幾鐘，係一首好長嘅抒情同埋慢動作歌曲，佢響賣嗰陣都話「錄嘅時間有啲長，所以音量可能有啲細，聽嗰陣要開大聲啲。」而歌詞提到星星嘅壽命，亦提到咗光年，呢度光年係指緊時間。
陳少寶，本名陳世明，係香港音樂人，香港電台DJ，新藝寶唱片總經理、環球音樂香港區總裁同寶號娛樂製作有限公司主席、總裁兼行政總裁，亦曾經係香港商業電台同埋新城電台DJ，同埋張國榮嘅經理人，亦一手捧紅王菲、張敬軒、Beyond等藝人。
梁榮駿係一個香港唱片監製，佢曾經參與多個香港歌手所演唱嘅粵語歌作曲同填詞等工作，亦係香港作曲家及作詞家協會嘅作家理事之一，早期用艾雲做筆名。合作歌手包括王菲、葉蒨文、張國榮、陳奕迅、盧巧音、麥家瑜、謝安琪同埋Gin Lee等等。
唐鶴德響上海出世，家族係上海金融界嘅精英，佢響八兄弟姐妹入面排第七，亦係老豆最細個仔。細個嗰陣識咗張國榮，兩個人曾經一齊玩過，後嚟因為張要去英國留學而冇再聯絡。唐畢業於荃灣聖芳濟中學，生得高大又幾靚仔，做過風紀，打籃球又唔錯，響高中時期仲加入過校刊嘅編輯，所以有好多女仔鍾意佢。
大個之後，佢跟住家族步伐加入金融界，響一間金融公司做投資分析師。1982年，佢同張國榮響香港麗晶酒店再次見面。當時唐鶴德有自己嘅女朋友，張國榮亦曾經同其他女仔拍過拖，但係佢哋都覺得女朋友唔真正了解自己，只有對方了解到，所以之後就拍咗拖。
到咗兩個老人家喺屋企擺大壽嘅日子，親朋好友都嚟常家祝賀，而常騷鍾情嘅表妹婉君同無雙表姑媽鍾情嘅表哥家明都有嚟賀壽，重即場宣佈咗婚事，可惜兩個鬥氣冤家嘅「愛人結婚了，新郎新娘不是我」，兩個人閃咗入房度一齊喊，繼而惺惺相識，開始咗段新嘅情侶關係。
梅艷芳，同何冠昌上契後另名何加男，生於香港，鄉下喺廣東合浦，香港歌手及演員。梅艷芳喺全球嘅演藝界有祟高嘅地位、有「樂壇大姐大」同埋「樂壇女王」嘅稱號。佢視覺形象百變，而且係大中華地區首位喺同一個演唱會換幾套衫、喺唔同專輯封面同埋MV有唔同造型嘅歌手，所以又叫「百變天后」。
梅艷芳自細同屋企人喺遊樂場賣唱，後來喺TVB嘅新秀歌唱比賽勝出，星途由此展開，成為1980年代香港樂壇上重要嘅巨星。佢嘅舞台衣著華麗而大膽、早期歌曲路線冶艷放蕩，「壞女孩」形象深入民心，演唱會場數曾多次創咗香港紀錄，事業顛峰時喺1985年至1989年度《十大勁歌金曲頒獎典禮》中連續五屆攞「最受歡迎女歌星」，並培育多名音樂後輩，喺香港及亞洲樂壇享有崇高地位。
1963年10月10號，梅艷芳喺旺角花園街嘅屋企出世，佢阿媽梅覃美金係歌舞團搞手，阿爸早死，有4個仔女。其中三個仔女係大陸出世，得佢先係香港出世。梅艷芳4歲就同家姐梅愛芳登台，喺阿媽創辦嘅「錦霞歌舞團」唱歌。
1982年，梅艷芳18歲時參加無綫電視同華星唱片主辦嘅「第一屆新秀歌唱比賽」脫穎而出，以圓潤沉厚嘅聲線喺電視上唱出徐小鳳名曲《風的季節》，摘下新秀冠軍，正式踏上星途，初出道時被冠以「小徐小鳳」嘅稱號。
阿梅第一首唱得街知巷聞嘅歌曲，係卡通片《IQ博士》嘅主題曲。1983年，阿梅以《交出我的心》嘅日文版到日本參加東京音樂節，漸展星光。同年，首張個人唱片《赤色梅艷芳》推出，隨即創下五張白金唱片嘅銷量，而且入選年度十大金曲，一炮而紅。
1985年，《壞女孩》唱片推出，一舉創下8張白金唱片嘅銷量記錄，同年12月，佢喺香港紅磡體育館舉辦首場個人演唱會，連演15場，創下當時嘅紀錄。兩年後，「壞女孩」嘅歌唱風格進一步演化，《似火探戈》同埋《烈焰紅唇》兩張唱片問世，梅艷芳以性感形象演出，引起哄動。
佢係第一位，亦係第一位曾奪「歌后」/「天后」及「影后」嘅香港女藝人。佢亦曾經係香港片酬最高嘅女演員。香港名導演杜琪峰話過，佢係香港當代唯一一個演、歌都非常傑出嘅藝人。除咗《胭脂扣》外，佢多次獲提名《香港電影金像獎》「最佳女主角」，計有《何日君再來》、《審死官》、《紅番區》、《慌心假期》及《男人四十》等，戲路不限。
不過，1989年嘅六四事件，成為佢演藝事業嘅其中一個轉捩點。佢因為不滿中國大陸政府鎮壓學生運動，參與「民主歌聲獻中華」嘅演出。辭演後嚟獲得多個獎項嘅電影《阮玲玉》。1990年，梅艷芳舉辦30場「百變梅艷芳夏日耀光華演唱會」後，宣佈唔再攞任何音樂方面嘅獎，一年後宣布告別樂壇，引起傳媒及樂迷嘩然，並舉行「梅艷芳告別舞台演唱會」。
12月30日凌晨2點50分，演唱會早已順利結束，梅艷芳因為癌細胞擴散至肺部，影響肺功能而逝世，終年40歲。佢喺最後一次演唱會上講過，遺憾自己冇結婚，冇仔女，但佢離世嘅時候，各方親友同埋生前嘅男友，紛紛趕去醫院，陪佢走完最後一程。
梅艷芳嘅人生一如星途，傳聞多，緋聞多，不時成為香港傳媒追逐嘅話題。佢初出道時以「壞女孩」形象示人，引人瑕想，嗰陣香港曾盛傳佢臂上有紋身。1980年代嘅香港，紋身仍然係黑社會嘅象徵，呢個消息令唔少樂迷感到困惑。
林國斌同佢嘅戀人關係算係多啲人知。1991年，梅艷芳同林國斌相戀時，傳出佢被黑社會人物掌摑嘅新聞，嗰陣林國斌不離不棄陪喺一旁，但林國斌星途遠唔及女友，佢曾經自嘲個個都認為自己被女友「包養」。兩人交往兩年分手。
梅艷芳同張國榮感情深厚、情逾骨肉。同佢契妹羅美薇喺1980年代同何冠昌夫婦上契。有人認為，佢同喺娛樂圈內「親戚」嘅關係，重好過同自己阿媽阿哥。而喺2004年1月阿梅嘅葬禮，包括何冠昌遺孀，張學友夫婦在內嘅契媽同埋金蘭姊妹都坐喺家屬席嘅重要位置。
香港殯儀館，俗稱香港大酒店，係香港第一間同埋香港島依家唯一嘅殯儀館，座落於鰂魚涌英皇道同渣華道交界。香港殯儀館喺1930年代初於灣仔道216號創立，初時係簡陋竹棚搭建，之後改建做石屎建築物。1950年被有「殯儀大王」之稱嘅蕭明收購，因政府要發展灣仔同埋舊館唔夠地方用，1966年9月5號喺鰂魚涌開咗間新館，而灣仔舊館就再經營多一年至1967年先至拆卸。
香港殯儀館位於北角英皇道679號，鄰近北角模範邨、香港煙草有限公司、渣華道363號中華煤氣有限公司、港鐵鰂魚涌站、北角海逸酒店、北角分區警署等，全館共有20個大小異同嘅禮堂，其中位於一樓嘅「基恩堂」同「主澤堂」可以互相打通，唔少已故香港名人舉行佢哋嘅喪禮儀式都用呢兩個禮堂。
1977年10月20日凌晨1點半，4位青年闖入307室，用利刃指嚇在場人士，除咗尼姑之外，19位守靈人士都被布條綑綁，逐一搜掠，總共劫走咗15,600蚊港紙，同埋價值17,200蚊嘅飾物，之後逃去。呢單案件係繼1947年7月7日李璇殯儀館遇劫後，香港另外一單罕見嘅殯儀館劫案。
2020年5月3日上午，香港殯儀館一幅大約8米乘6米嘅巨型假天花板連鐵架，連埋吊燈，懷疑日久失修，突然跌咗落嚟，地上滿佈瓦礫，好彩當時無人經過，冇人受傷，事後殯儀館搵工人清理冧咗落嚟嘅假天花板，當晚地下靈堂嘅喪禮就如常舉行。
全智賢，原名王智賢，係南韓女演員，喺首爾出世，1997年出道，2001年憑電影《我的野蠻女友》開始喺亞洲出名，到2013年更憑電視劇《來自星星的你》大幅提升知名度。全智賢重會加盟2020年《李屍朝鮮2》。
張國榮紀念活動係指緊藝人張國榮過身後嘅紀念活動。張國榮響1976年出道，無論音樂同電影事業都有好大成就，但響2003年4月1號響香港文華東方酒店跳樓過身。由於佢生前嘅影響力，以至於死後海內外名人同埋一眾「榮迷」每年都會搞一系列嘅紀念活動同埋作品。
杜莎夫人蠟像館總館位於英國倫敦，香港分館響2000年開幕，館內一共分為七個唔同展館，張國榮嘅蠟像係唯一一位放響「偉人殿堂」展館嘅明星蠟像。同時，張國榮響上海、武漢、北京、重慶蠟像館亦係第一批入駐嘅明星。
2020年9月，環球唱片推出全新唱碟《REVISIT》，請咗同張國榮生前合作過幾次嘅唱片監製梁榮駿同編曲人唐奕聰合作。第一隻派台歌《春夏秋冬A Balloon’s Journey》喺張國榮64歲冥壽推出，同時亦透露用上從未曝光嘅另一版本聲帶。
鄭國江，人稱「鄭老師、鄭Sir」，係香港粵語流行曲資深填詞人，早年筆名有江羽、鄭一川、江上風等，喺1970年代中後期至1980年代初同黃霑、盧國沾三個鼎足而立，雖然業餘填詞但多產，喺香港作曲家及作詞家協會有記錄嘅超過2,000首。
1984年，中國同英國簽咗中英聯合聲明。之後冇幾耐，英國喺1985年定咗條香港法案，規定香港居民喺1997年7月1號之後，唔可以繼續享有英國屬土公民嘅地位，冇英國居留權，亦都唔可以繼續用英國屬土公民護照。
合資格嘅香港居民，要喺1987年7月到1997年6月30號期間，去申請BN護照。1997年7月1號之後，只有嗰啲原本攞咗呢本護照嘅人，先至可以換領新護照。呢批人大部分亦都可以拎埋香港特別行政區護照，只有少數人，大部分係印巴血統，少數部分係東南亞出世嘅華裔人士，由於佢哋無中國國籍，唔拎得香港特別行政區護照。
由於申請BN護照一定要有有香港英國屬土公民嘅地位，1996年申請歸化英籍最後期限，有成數以萬計香港人湧到灣仔告士打道嘅人民入境事務處總部排隊辦手續，人龍由日至夜延綿不絕，龍尾排到灣仔運動場，更有人發生爭執，成為當時大新聞。
2020年7月1號，英國政府認定中華人民共和國政府實施《香港國家安全法》嚴重違反《中英聯合聲明》同中方已經明顯違背喺《中英聯合聲明》條文中，保障香港自由、自治同維持司法獨立嘅承諾。因此宣布由2021年1月起，符合申請英國國民護照嘅香港人同佢嘅家屬，將可以無限制喺英國居住、讀書或工作，留英5年之後可以申請無限期居留，再居住12個月後可以登記成為英國公民。
一般申請人可以豁免填副署人嗰一欄，不過如果7年以上無續期、嗰樣有好大變化、BN護照唔見咗或者損毀、個人資料有重大改變等，申請人就要有副署人簽名。副署人一定要識咗申請人兩年或以上、持有英國或歐盟護照，或者係認可嘅專業人士，例如法官、議員、太平紳士、律師、醫生、會計師或有專業資格嘅老師等。
英國國民身份唔可以畀落下一代。唯一例外係2004年2月3號之後出世嘅印度血統人士仔女，如果佢父母只係持有英國國民身份，無中國國籍，又無喺限定時間內拎到印度國籍，咁呢啲人可以由父母度繼承英國國籍，並登記成英國公民。
2010年3月26日來講，有超過110個國家或地區免咗BN護照持有人簽證。包括阿爾巴尼亞、安圭拉、安提瓜和巴布達、阿根廷、阿魯巴、奧地利、巴哈馬、巴林、孟加拉、巴巴多斯、比利時、伯利茲、百慕達、博茨瓦納、巴西、英屬印度洋領地、英屬維爾京群島、加拿大、開曼群島、智利、哥倫比亞、曲克群島、哥斯達黎加、克羅地亞、庫拉索、捷克共和國、丹麥、多米尼加、東帝汶、厄瓜多爾、福克蘭群島、法羅群島、斐濟、芬蘭、法國、岡比亞、德國、直布羅陀、希臘、格陵蘭、格林納達、關島、海地、洪都拉斯、匈牙利、冰島、印尼、愛爾蘭共和國、以色列、意大利、牙買加、日本、約旦、基里巴斯、南韓、科威特、萊索托、列支敦士登、盧森堡、馬拉維、馬來西亞、馬爾代夫、毛里求斯、墨西哥、密克羅尼西亞聯邦、黑山、蒙特塞拉特、納米比亞、荷蘭、新西蘭、尼加拉瓜、紐埃、北馬里亞納群島、挪威、巴布亞新幾內亞、巴拉圭、秘魯、菲律賓、皮特凱恩群島、波蘭、葡萄牙、薩摩亞、聖馬力諾、塞爾維亞共和國、塞舌爾、新加坡、所羅門群島、南非、西班牙、斯里蘭卡、聖赫勒拿、聖克里斯多福與尼維斯、聖盧西亞、聖文森特和格林納丁斯、荷屬聖馬丁、斯威士蘭、瑞典、瑞士、台灣、泰國、湯加、特立尼達和多巴哥、突尼斯、特克斯與凱科斯群島、圖瓦盧、英國、烏拉圭、瓦努阿圖、梵蒂岡、委內瑞拉、西薩摩亞、贊比亞及津巴布韋。
最大嘅古巨龜化石係喺1970年代喺南達科他州皮耳頁岩發現，長度超過4.1米，鰭狀肢之間距離闊4.9米，估計係屬於7,000萬年前嘅白堊紀，當時北美洲中央係由一層比較淺嘅海覆蓋住。古巨龜嘅重量估計超過2,200公斤。
假音係一種可以發出比平時把聲更加高音嘅一種唱歌技巧。喺舊時啲人未識得頭腔共鳴之前，唱歌嘅人都用假音嚟唱高音，但由於假音變化小，所以發明咗用頭腔共鳴唱高音之後，假音就只係用喺做特別效果時先會用。男仔喺青春期變聲嗰陣，特別容易發出假音。
假音即係利用聲帶一部份開合而發出嚟，正常講話嗰陣，聲帶應該係合埋，如果突然將聲帶鬆開，就會發出假音，同唱高音時聲帶唔夠力鬆開走音個原理係一樣，分別只係在於假音係特登練出嚟要想噉唱，而走音係出錯或者功力唔夠造成。
古巨基喺2007年9月7號至10號係香港紅館舉行《The Magic Moments 2007演唱會》，喺個唱之前特別推出新碟《Moments》，同樂迷遊學世界地圖上每一個小感動，以10首新歌、10張相嚟分享10個永恆。
古巨基加盟英皇娛樂後嘅第2張粵語唱片，全碟都係由古巨基親自監製。出道16年，古巨基以《時代》嚟講盡香港人、香港事嘅心聲，率先主打歌《獨男》唱出新一代不擅交際嘅男生渴望愛情嘅故事，基仔特別為MV擔任導演，女主角係人氣廣告模特兒Jessica C.
中國大陸改革開放後無耐，廣東珠三角地區成日用魚骨天線接收香港嘅本港台、翡翠台而形成慣性收視，加上廣東本土嘅電視台廣告收入低下，廣州本土凈得1間電視台兼播出時間非常短，當地政府為咗解決呢個收視情況而喺1983年9月30號新成立咗個廣東二台而正式開播。
遊戲 基係古巨基喺2003年推出嘅一張專輯，入面收錄11首歌曲，其中2首係國語歌曲。《在這離別時候》係《還珠格格III》嘅主題曲。呢本專輯以「遊戲」做主題，歌同歌之間都有所呼應，令內容變得「好玩」。呢本專輯係古巨基再闖樂壇嘅作品，不惜推咗多部劇集嘅演出機會，專注喺推出唱片之上，為其後推出嘅國語唱片同演唱會做準備。
以嶄新嘅音樂概念，古巨基喺2008年嘅EP，發燒四部曲嘅首部《Guitar Fever》帶嚟由世界一流嘅大師級樂手精湛演譯嘅樂曲，佢精彩地演唱全新嘅歌曲同配樂各5首，為歌迷帶來全新嘅感受，全碟繼續由林夕填詞，雷頌德監製。
主打歌《下次再見》由國際級嘅古典結他手楊雪霏伴奏，令呢首情歌溫婉動聽。蔡健雅同林夕合作嘅《花不痛》同林建華嘅《眼晴不能沒眼淚》都好扣人心弦。碟內重有鄧建明、Barry Chung、雷頌德等結他樂手助陣，彈奏出一流嘅奏樂。
為配合10月舉行《Amazing World演唱會2011》夢幻世界嘅個唱主題，古巨基特別喺全新EP中再次炮製佢嘅勁歌金曲第三回，演繹勁歌金曲《Party King》，重加入天王天后嘅經典舞步。至於加盟英皇後首個紅館演唱會嘅主題曲「爆了」，係基仔唱出都市人面對壓力同生活迫人嘅苦況，黃仲凱填詞，雷頌德作曲、監製，MV更請來名模Juliana S.
《告別我的戀人們》係香港歌手古巨基喺2012年9月7號推出嘅廣東大碟，記錄佢嘅真人真事愛情史，10首新歌送畀佢愛過嘅女仔。首隻主打歌「戀無可戀」講述佢當年同一個女仔由好友扮成戀人嘅浪漫故事，10月31號推出第2版加送「你知道唔知道－古巨基告別我的戀人們音樂會」DVD + 2首MV。
繼2005年3月喺紅館舉行嘅《05勁歌金曲演唱會PART ONE/ TWO》後，古巨基即刻工作，同楊千嬅等到澳洲為無綫拍攝音樂特輯，又同張柏芝首次成為銀幕情侶嘅電影《野蠻必殺技》，最近重入選今年「香港十大傑出青年」，成績有眼睇。
關寶慧喺香港出世嘅，祖籍遼寧省。佢畢業喺聖保祿中學，之後就入咗香港演藝學院嘅戲劇系。畢業之後，佢就喺唔少電影中扮演配角或者跑龍套，之後就加入咗無綫電視，喺《男盜女差》度扮演要角嘅張莉莉，大家先至識得佢。
之後佢喺《大頭綠衣鬥殭屍》度扮演第三女主角嘅厲鬼屠天麗，而家嘅觀眾都識得佢。佢仲有其他嘅作品，例如《我愛玫瑰園》、《小李飛刀》、《碧血劍》、《新上海灘》、《迷離檔案》、《緣來沒法擋》等。喺《射鵰英雄傳》度，佢擔演咗第二女主角嘅穆念慈，演技都得到觀眾認同。
衛詩雅係佢嘅真名，但係入行無耐經紀人公司因應演藝圈已有「衛詩」，所以建議佢省略「衛」字變成「詩雅」。到咗後來衛詩淡出，但係又有連詩雅入行，衛詩雅覺得避來避去唔係辦法，所以就主動向經紀人公司建議，用返佢嘅原名「衛詩雅」。
衛詩雅喺香港上水太平邨長大，屋企有一姊三弟，阿爸係一名地盤工人。佢喺2002年上水官立中學畢業，中五畢業之後同埋朋友到六福珠寶任職鑽石銷售員，任職期間考取到專業鑽石鑑定證書。衛詩雅十六歲已經擔任兼職模特兒，到咗 2008年獲當時所屬嘅模特兒公司 Jamcast 介紹去為電視劇《四葉草之盛裝舞步愛作戰》作角色試鏡。
《破壞之王》係一套由笑片巨星周星馳主演嘅戲，由長期老拍檔李力持執導。呢部戲最大賣點係劇情，貫徹周星馳向來嘅風格──由小人物做起而走上位。戲裏面周星馳鍾意咗靚女鍾麗緹，為咗「癩哈膜想食天鵝肉」走去學武，最後向片中反派挑戰，打贏咗對手，順利贏得美人歸。
《公主與青蛙》係一部由和路迪士尼喺2009年製作及發行嘅動畫戲電影。套戲最早喺2009年12月11號上畫。佢係迪士尼第49部經典動畫長片。故事係改編格林兄弟作品《青蛙王子》。套戲導演係約翰馬斯加，拍過《神探妙鼠》、《小魚仙》、《阿拉丁》、《大力士》以及《星銀島》等迪士尼電影。
配樂、音樂製作由蘭迪紐曼做。嚮套片入面，阿尼加諾尼露絲同主角蒂安娜公主配音，其它配音包括歐普拉溫芙蕾、基思大衞、珍妮弗路易斯、約翰古德曼、布魯諾坎波斯、特倫斯霍華德咁。呢部動畫片入選「第82屆奧斯卡金像獎」最佳長篇動畫、最佳歌曲提名。
《黃金少年》入面，有一班異能人，佢哋分別有萬能、發明、吸力、放大、縮細、適應、隱形、厚顏、青春、解毒、溶解……等等嘅超能力，但係平凡人覺得受威脅決定清洗異能人，一眾異能人惟有隱沒於社會中，喺潮流股票市場中同平凡人對抗求存……
20世紀80年代，市長喺市政府門口設立銅像紀念萬能俠嚟表揚他對市民嘅貢獻。之後平凡人認為異能人嘅能力對平凡人構成威脅，進行“清洗異能人大行動”，萬能俠為咗異能人生存而同平凡人進行談判，但為咗幫好友吸力王最終逃不過被捕嘅命運。
向警方自首途中，遇見一班劫匪，成功阻止劫匪嘅行動，並救咗盲婆，但後來反被盲婆誣告打劫及殺死女職員，而遭到控告。結果罪名成立，被判環首死刑。囚於域多利監獄，死刑前一天於囚室地下發現咗本《道德經》，之後突然失踪。
1950年，王根於清洗白家時，親手殺死了未過門的妻子白螢。白螢的金蘭姊姊白玉便唯有帶著她的遺腹子王力到處逃亡。而這個王力，便是日後的吸力王。而他一出生便有跑的本能。三歲時已經跑遍全村派早餐來幫補家計。
玉婆是一個平凡人，吸力王的家傭。亦是照顧放大俠及縮小俠成長的人。年輕的玉婆是一個上海著明的歌女，名為白玉，遇上了乘時光機回到1950年的厚顏俠。發展出一段戀情，但Season1最後於沙頭角一條行人隧道行乞被人打刧後遭殺害。
原是潮流教父，常常說因為好玩而不會偏幫其中一方，為訓練發明俠、王龍 、 王雞 和吳水潮流股票市場接班人 ，與他們在潮流股票市場決戰，王勁秋為他的助手，後來把他的身家獨吞，之後開了一間游浪潮遊樂場，將唐立德等人和機器人藏身在遊樂場之內。
於故事Season 4 出現，是軍部總司令，嗜好是打獵、吸雪茄、喝酒、聽爵士樂，曾調查黃金市機械人謀殺事件，過程中與作家周慕雲成為好友。由於黃成仁督察與發明俠嫁禍，令麥克隊長誤以為唐立德是凶手，聯同昔日下屬攻入唐立德於邊境之基地，把基地內三十一個機械人全數毀滅。
原來，麥克的童年志願是成為爵士樂歌手，然而因要賺取更多收入，只好加入軍隊。廣島原爆後，麥克帶領一隊軍隊到日本進行重建工作，無意間殺害了長谷川的媽媽，因內疚收養了長谷川直至成年。期間長谷川千方百計要殺死麥克一報殺母之仇，但他們在互相了解下已經不知不覺愛上對方。
麥克查出長谷川在美國定居，豈料找到時卻只能見到她最後一面！悲憤莫名的麥克決定要為長谷川報仇，知道發明俠才是機械人謀殺事件的幕後黑手後，支援唐立德等人在黃金中心的基地，重新發明機械人對抗發明俠。最後因異能人殺手和Q子攻入黃金中心的基地，麥克為了拖延時間給眾人離開而被殺。
月球上的人成為陳奕迅同埋填詞嘅蘇耀宗，其中一首最重要嘅作品，呢首歌之後亦曾經畀周國賢翻唱過。蘇耀宗喺2020年8月接受陳哲廬網台節目《本週Jer住你》訪問嘅時候，就話呢首歌喺推出前十年，佢讀中六失戀嗰陣寫，當時同學話覺得風格似古巨基嘅情歌，無諗到十年後竟然由陳奕迅去唱。
1994年，佢幫張國榮嘅演唱會唱和音，正式加入香港樂壇做作曲人。佢依家喺伍樂城主辦嘅伯樂音樂學院做導師，教學生作曲。黃丹儀喺容祖兒同Twins等歌手嘅演唱會同音樂會負責過鋼琴部份，亦喺容祖兒2005年嘅演唱會入面唱出《我的親愛》嘅一小節。
黎彼得，原名黎成就，係香港男演員同填詞人。佢除咗演出港產片，亦演出過無綫電視、香港電視網絡同ViuTV電視劇。而佢出名填詞作品包括許冠傑《加價熱潮》、《賣身契》，譚詠麟《愛人‧女神》、《天邊一隻雁》，梅艷芳《將冰山劈開》同張國榮《Monica》等等。
佢讀過聖若瑟書院，中學同大學時代留學加拿大約克大學，主修數學。由6歲開始學鋼琴彈奏古典樂曲，到今日自學做咗流行歌曲監製，過程唔順利。2001年，佢畢業後返香港希望從事音樂事業，但遭遇滑鐵盧，轉去蘋果電腦工作。
同時亦幫演藝學院跳舞班彈奏同喺廣告公司從事外聘配樂工作。雖然一人做3份工，但從冇諗過放棄做音樂事業嘅理想，亦喺工餘時間開始作曲，2004年憑《黑洞》攞咗「第十六屆Cash流行歌曲創作大賽」冠軍而開始佢嘅音樂事業生涯。
2008年8月，佢同張敬軒喺「903 ID Club拉闊變奏廳」首次合作，就結下合作之緣，重一直做佢演唱會音樂總監到依家。2011年，佢做張敬軒喺九龍展貿中心Star Hall一連3日舉行嘅「港樂X張敬軒交響音樂會」音樂總監，同80人交響樂團合作。
佢喺「2009年度十大勁歌金曲頒獎典禮」憑幫林峯編曲嘅《如果時間來到》攞咗「最佳編曲獎」。2012年再喺「第34屆十大中文金曲頒獎音樂會」憑同張敬軒一齊作曲嘅《PS. I love you》攞咗「優秀金曲作曲獎」同幫蘇永康編曲嘅《那誰》攞咗「全球華人至尊金曲獎」。
《愛是永恆》由星加坡音樂家Dick Lee作曲，香港著名填詞人林振強填詞，係1997年公演著名音樂劇《雪狼湖》嘅閉幕曲，首歌第一次出現喺《雪狼湖》入面係第一幕嘅高潮處部份，當男主角胡狼向女主角寧靜雪喺湖中嘅小艇上表白時所唱出。
《愛是永恆》係音樂劇《雪狼湖》最熟嘅其中一個單曲，亦被很多人認為係《雪狼湖》嘅主題曲，自1997年公開推出後，成為粵語流行音樂嘅經典曲目之一，曾被幾位出名歌手翻唱，其中最熟係2004年杜麗莎喺無綫電視節目入面翻唱，亦被張學友認為係最好嘅翻唱。
《亞視永恆》係2015年二次創作歌曲，改編自張學友嘅《愛是永恆》，諷刺亞洲電視陷入行政混亂同節目質素下降之外仲未執，流出過多個唔同版本。2015年6月開始，香港網絡媒體毛記電視嘅音樂節目《勁曲金曲》開播，《亞視永恆》開始時成日出現喺《勁曲金曲》金榜入面，喺2016年2月1號之前一直冇落過榜。
歌詞每次都唔同，當中「亞視會，永遠都存在」就出現過幾次。2015年8月23號，河國榮以岩布仙尼嘅裝束，出席假借何韻詩演唱會場地嘅「勁曲金曲優秀選」，現場演唱得獎歌曲《亞視永恆》。由於《亞視永恆》雖然長期喺「勁曲金曲」金榜之上，但都從未做過過冠軍歌。
佢嘅音樂作品喺亞洲地區都有一定嘅影響力，特別係喺日本同埋佢家鄉所在地東南亞。佢喺香港為人所知，主要係因為1997年參與創作張學友有影響力嘅音樂劇《雪狼湖》，譜寫咗劇內大部份樂曲，創作出幾部經典嘅音樂，包括張學友《不老的傳說》、《愛是永恆》、陳潔儀《等了又等》等。
近年兒歌嘅水準不斷下降，已經唔係好似1980年代嗰種瑯瑯上口、節奏輕快嘅歌曲。而家嘅兒歌類似情歌，部分歌詞入面帶有表達愛情、憂鬱嘅意味，甚至HIPHOP都可以寫做兒歌，搞到小朋友好難理解。只係因為香港嘅原創兒歌減少，多數都係由日本青年題材嘅動畫或者特攝片入面嘅主題曲改編，同埋呢幾年專業作詞人亦好少幫兒歌填詞。
李靖筠讀過聖保祿天主教小學同聖保祿中學，2016年喺香港中文大學酒店及旅遊管理畢業。佢自2014年開始已經做兼職模特兒，當中比較出名嘅作品係參演許志安歌曲《流淚行勝利道》嘅MV。佢亦擅長唱歌，曾經喺院校入面嘅歌唱比賽攞過獎。
2020年嘅開頭，李靖筠開始活躍喺英皇娛樂嘅YouTube頻道「冤枉娛樂」，夥拍同一個唱片公司嘅歌手許靖韻一齊做《今晚唱飲歌》節目嘅主持，翻唱唔同嘅歌，又同郭奕芯、楊天宇同埋許靖韻主持另一個節目《明冤暗枉補習社》。
陳家樂細個做過童星，四五歲拍過廣告。佢喺2003年參與英皇新秀歌唱大賽之後就同英皇娛樂簽約，工作主要係拍電影同港台電視劇，不過要到2016年電影《幸運是我》嘅演出先至開始多人留意佢，之後憑2018年無綫劇集《逆緣》嘅演出而出名。
陳家樂曾經同藝人余香凝拍拖，兩人喺2014年拍港台電視劇《總有出頭天》合作嗰陣撻着，佢重認定余香凝係結婚對象。但係喺2018年6月14號，傳媒揭發余香凝一腳踏兩船，陳家樂喊曬口認已經同余香凝分咗手。2019年，傳媒話陳瀅同陳家樂同居試婚，不過兩個都唔認。
何佩瑜2007年參選第二屆亞洲遊戲展小姐競選攞冠軍，2009年參加無綫電視《美女廚房》做「美少女廚神」，2010年簽約GME做咗新8模成員出寫真集，嗰時外號「嫩版范冰冰」。新8模拆檔後，佢開始走去拍電影。
JJCC係由成龍打造嘅南韓一隊男子歌唱組合，最初由韓國籍嘅Eddy、E.co、Simba、SanCheong同澳大利亞華人Prince Mak五名成員組成，依家由E.co、Prince Mak、Eddy、Yul、Zica、Simba同SanCheong組成。
《月半小夜曲》係香港男歌手李克勤嘅經典歌曲，改編自日本女歌手河合奈保子作曲並主唱嘅Half Moon·Serenade，填詞向雪懷，編曲杜自持。首歌喺1987年推出，並收錄喺專輯《命運符號》入面，係李克勤嘅首本名曲之一。
曼聯創會至今歷經好多逆境，其中就有1958年2月6號慕尼黑空難。當其時新紥球星鄧肯‧愛華士連同其他6名球員全數罹難，重創球會士氣。領隊麥‧畢士比爵士重傷好返後用十年時間重建球會。喺1968年，曼聯喺歐洲冠軍球會盃決賽4比1擊敗有葡萄牙球王尤西比奧在陣嘅賓菲加，得到球會史上第一座歐洲冠軍球會盃冠軍獎盃。
1970年，畢士比爵士退休，曼聯成績下滑，跌入谷底。1974/75球季，曼聯喺當屆最後一場聯賽輸畀同城死敵曼城，射入致勝入球嘅正正係曼聯前三劍俠之一嘅丹尼斯‧羅。曼聯宣佈降班次一級聯賽，呢次亦係曼聯目前為止唯一一次降班。
喺1986年，費格遜由蘇格蘭嚟到奧脫福開始執掌曼聯，期間為曼聯培育咗一眾世界級嘅球星，打造出唔少嘅夢幻組合，幫球隊創出眾多驕人嘅紀錄，包括成就「三冠王」，可以話喺足壇及喺球迷嘅心目中，費格遜都舉足輕重。
另外，一位後來被球迷稱為「奧脫福大帝」嘅球員喺1992年空降奧脫福球場，佢就係法國籍嘅簡東拿。佢由另一間英格蘭球會列斯聯轉會，加盟後即刻幫曼聯奪得英超成立第一年嘅錦標，第二年重幫球會贏到聯賽錦標兼夾足總盃，帶領曼聯歷史性成為雙冠王。
全港十八區業餘歌唱比賽係香港舊時一個歌唱比賽，同新秀歌唱大賽並稱香港樂壇兩大搖籃。入面唔少得獎者依家已經係天皇巨星，包括有「歌神」稱號嘅樂壇巨星張學友，同叫現場演唱零瑕疵嘅實力派歌手李克勤。因香港區域數目增加，1985年第2屆開始改過名做全港十九區業餘歌唱比賽，之後停辦。
呢隻碟收錄咗11首歌曲，當中包括至今仍視為勵志歌曲經典之作《紅日》。另外，同周慧敏合唱嘅《萬千寵愛在一身》中場一段獨白最後一句「點解啲女人成日都咁多嘢問」成為經典嘅合唱歌曲，同埋翻唱由譚炳文原唱、重新編曲同演繹嘅《舊歡如夢》，李克勤所跳嘅「騎呢」舞步，都成為當時佳話，但好多人都笑呢首曲係李克勤嘅「代表作」。
香港話劇團係香港歷史最悠久、最著名、規模最大嘅專業劇團之一，喺1977年成立，喺2001年公司化，獲香港政府資助，並註冊為非牟利團體，由理事會領導、監察政策同埋業務。話劇團聘用全職藝術總監、駐團導演、專業演員、技術同舞台管理、藝術行政同埋市務人員等專才，並融匯各方編、導、演及舞台人才，參與劇季製作同埋演出。
《歲月風雲》係無綫電視同中國中央電視台為咗記念香港主權移交十週年而合作拍嘅60集時裝電視劇。本劇由2006年10月初拍到至2007年5月，喺香港、加拿大、中國寧波同北京攞景，製作費高達6,000萬。由潘嘉德同梁家樹等人監製。
周炳輝，香港作曲家，常以 Vincent Chow 做筆名出作品，佢嘅作品幾次係香港歌手嘅專輯主打歌同攞咗香港樂壇獎項，成名作係陳奕迅嘅《葡萄成熟時》，代表作包括陳奕迅嘅《葡萄成熟時》、《陀飛輪》，張敬軒嘅《酷愛》、《我的天》，李克勤嘅《她慈我悲》、《嫲嫲》同何韻詩嘅《鋼鐵是怎樣煉成的》。
《歡樂滿東華》係香港東華三院同電視廣播有限公司聯合主辦嘅一個大型慈善籌款活動，係無綫電視慈善節目之一。而活動中最重要嘅電視節目《歡樂滿東華》就喺每年12月嘅其中一個星期六夜晚舉行，目的係為東華三院籌募經費，節目前身係1974年創辦嘅《歡樂今宵之東華籌款晚會》，1979年改做而家呢個名，逐步發展到今日嘅《歡樂滿東華》。
柳重言，原名柳啟強，係香港音樂人同唱作人，1980年代用填詞人身分入行，之後喺1989年喺CASH流行曲創作大賽攞到最佳填詞獎而開始出名。1990年代初頭，佢加入寶麗金，係佢創作嘅黃金時期。2014年，佢憑50歲年紀參加大陸音樂比賽節目《中國好歌曲》，係呢個節目年紀最大嘅參賽者。
李格弟，係臺灣詩人、填詞人。佢都用過李廢、鍾籬籬等筆名喺填詞人一欄。2012年，佢憑住田馥甄嘅《請你給我好一點的情敵》入圍第23屆金曲獎最佳作詞人獎，2020年再以魏如萱嘅《Ophelia》入圍第31屆金曲獎最佳作詞人獎。
曾奕文，係香港作曲家。佢喺高主教書院畢業，之後喺香港大學主修歷史同音樂，並繫2003年攞到哲學碩士學位，之後再攞到香港中文大學歷史系博士學位，研究興趣包括香港早期政黨發展、香港政治史、同埋中國共產黨同貝多芬音樂。
Denny Randell，係美國詞曲作家同音樂製作人。佢憑住同Sandy Linzer同埋Bob Crewe喺1960同1970年代寫嘅歌而出名。佢合寫過一啲出名嘅歌，例如《A Lover's Concerto》、《Let's Hang On!
Sandy Linzer，係美國詞曲作家、填詞人同音樂製作人。佢憑住同Denny Randell同埋Bob Crewe喺1960同1970年代寫嘅歌而出名。佢合寫過一啲出名嘅歌，例如《A Lover's Concerto》、《Let's Hang On!
》、《Working My Way Back to You》、《Breakin' Down The Walls Of Heartache》、《Native New Yorker》同《Use It Up and Wear It Out》。
响2018年3月18號晏晝，喺新濠天地酒店D地盤，有個32歲姓劉嘅大陸女工人，企喺5樓嘅假天花上面做嘢時，由於立足處穿窿，下墜到大約7米之下嘅地板並撼傷後腦。佢被送入醫院搶救，起初無生命跡象，然後有起色，不過到夜晚時終於斷咗氣。
帶寶被拐後流落廟街，係個極重情義粗人，但天意弄人，文迪響一次調查中令帶寶蒙上不白之冤，令兩人互相留低壞印象，後嚟鳳英終於認番帶寶，但之前嘅誤會就令二人經常發生衝突。同時具大哥情意結嘅帶寶同一班如同親生弟細佬妹一齊長大嘅朋友，號稱「廟街六小福」，同一個「哎吔」阿妹何喜感情幾好，漸生情愫，但係何喜就愛上咗文迪……
葉世榮中學時期受英國搖滾影響，愛上咗打鼓，重同埋兩個同學夾Band隊。預科畢業之後考唔到大學，唯有出嚟做保險經紀。後來樂隊解散，響琴行遇到黃家駒，兩人因為都好鍾意大衛寶兒，因而成為咗好好嘅朋友。兩個人一齊轉著好多支Band隊。
1983年，為咗參加一次香港嘅搖滾樂隊比賽，葉世榮、黃家駒重有其他兩位朋友鄧煒謙同埋李榮潮一齊組隊參加，樂隊就取名Beyond，呢個就係Beyond嘅雛型。1983年Beyond正式組成，經過幾次成員變動，期間低音結他手黃家強，同埋主音結他手黃貫中先後加入，開咗「永遠等待音樂會」同埋出咗盒帶《再見理想》之後，終於有經理人睇得起佢哋而入咗樂壇。
相比Beyond其他三個成員，葉世榮性格靜啲，但係錢銀方面佢睇得好緊，所以最初俾其他成員推舉做樂隊嘅會計。為咗樂隊，葉世榮重向屋企人講大話，話要結婚，而呃到屋企人名嘅一個單位裏面其中一間房仔嚟練歌，可以睇得到世榮都有百厭嘅一面。
1999年尾，Beyond宣佈成員分開發展，葉世榮正式開始自己搵食，同第一代Beyond結他手鄧煒謙等夾咗隊樂隊，重開始出自己嘅碟。葉世榮呢幾年全力喺中國大陸發展，成績唔錯。2004年佢重喺內地開咗間製作同埋經理人公司「大洋創藝」，積極培養有潛質嘅歌手。
《Chill Club 推介》係香港MakerVille製作製作嘅音樂節目，2020年5月25號喺香港電視娛樂ViuTV首播。節目主要會揀一啲本地熱播嘅新歌MV播，而呢啲歌有機會競逐「Chill Club推介榜」，部份集數亦會有歌手訪談環節。